ANC-minister loof Woolworths – praag.co.za
"As die regering van Suid-Afrika en diegene wat transformasie nastreef, sal ons aanhou om maatskappye soos Woolworths aan te moedig om met die transformasie en integrasie van die samelewing voort te gaan," het sy in 'n verklaring gesê.
Die Pro-Afrikaanse Aksiegroep (PRAAG) en die vakbond Solidariteit het vandeesweek 'n veldtog begin om Woolworths te boikot nadat die maatskappy vertoë geïgnoreer het om indiensnemingsadvertensies wat blankes uitsluit van sy webwerf te verwyder.
Woolworths het gesê hy het as 'n werkgewer met meer as 50 werknemers 'n verpligting om sy rassevoorkeurteikens na te kom.
Oliphant het gesê Woolworths is een van die maatskappye wat in 2009 onderhewig was aan 'n hersieningsproses kragtens die Wet op Gelyke Indiensneming.
"Tydens die proses, soos enige ander werkgewer wat hersien is, het Woolworths onderneem om sy maatskappy te transformeer deur sy gelyke-indiensnemingsplan, wat deur die direkteur-generaal goedgekeur is, te implementeer," het sy gesê.
Die minister het gesê nadat 'n opvolghersiening in die 2011/2012-boekjaar gedoen is, het die maatskappy vordering getoon.
"Daar is egter diegene wat dit nie kan verdra om integrasie in die werkplek en die samelewing te sien nie; hulle wil fout vind met diegene wat werklik gelyke indiensneming implementeer as 'n manier om ons pynlike verlede en wanbalans aan te spreek."
Skrywer Dan RoodtGepubliseer op 8 September 2012 Kategorieë Suider-AfrikaSleutelwoord gelyke indiensneming, Mildred Oliphant, rassevoorkeur, regstellende aksie, Woolworths